62022CO0198_INF
Unionin tuomioistuimen määräys (kuudes jaosto) 6.3.2023 –Deutsche Bank (Kartelli – Euromääräiset korkojohdannaiset)
(yhdistetyt asiat C-198/22 ja C-199/22)
(Ennakkoratkaisupyyntö – Unionin tuomioistuimen työjärjestyksen 99 artikla – SEUT 101 artikla – Direktiivi 2014/104/EU – 10 artikla – Ajallinen soveltamisala – Euroopan unionin kilpailuoikeuden säännösten rikkomisen johdosta nostetut vahingonkorvauskanteet – Vanhentumisaika – Ennen direktiivin voimantuloa tapahtunut rikkominen – Kuluttajansuoja)
1.
Kilpailu – Kilpailusääntöjen rikkomisista aiheutuneen vahingon korvaamista koskevat kanteet – Direktiivi 2014/104 – Rikkominen, joka on päättynyt ennen direktiivin voimaantuloa – Vahingonkorvauskannetta koskeva vanhentumisaika – Alkamisajankohdan määrittäminen – Kansallisen oikeuden sovellettavuus – Rajat – Tehokkuusperiaatteen noudattaminen – Vanhentumisaika voi alkaa kulua vasta rikkomisen lakkaamisesta ja siitä, kun vahinkoa kärsineen henkilön tiedossa on tiedon kanteen nostamisen kannalta välttämättömät seikat – Kuluttajan asema vahingonkärsijänä – Prosessinedellytysten puute
(SEUT 101 artikla; Euroopan parlamentin ja neuvoston direktiivi 2014/104)
(ks. 33–52 kohta ja määräysosan 1 kohta)
2.
Kilpailu – Kilpailusääntöjen rikkomisista aiheutuneen vahingon korvaamista koskevat kanteet – Direktiivi 2014/104 – Ajallinen soveltamisala – Aineelliset säännökset – Kielto soveltaa taannehtivasti kansallista täytäntöönpanosäännöstöä – Muut kuin aineelliset säännökset – Kielto soveltaa kansallista täytäntöönpanosäännöstöä ennen 26.12.2014 nostettuihin kanteisiin
(Euroopan parlamentin ja neuvoston direktiivin 2014/104 22 artikla)
(ks. 58–61 kohta)
3.
Kilpailu – Kilpailusääntöjen rikkomisista aiheutuneen vahingon korvaamista koskevat kanteet – Direktiivi 2014/104 – Ajallinen soveltamisala – Säännös, jossa säädetään vähintään viiden vuoden pituisesta vahingonkorvauskanteita koskevasta vanhentumisajasta – Aineellinen säännös – Kielto soveltaa taannehtivasti kansallista täytäntöönpanosäännöstöä
(Euroopan parlamentin ja neuvoston direktiivin 2014/104 10 ja 22 artikla)
(ks. 63–69 ja 72 kohta sekä määräysosan 2 kohta)
4.
Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Direktiivien tehokkuuden varmistamisen välttämättömyys – Kansallisten tuomioistuinten velvollisuudet – Yhdenmukaista tulkintaa koskeva velvollisuus – Soveltamisala – Kansallisen oikeuden contra legem -tulkinta – Ei kuulu toimivaltaan
(SEUT 4 artiklan 3 kohta ja SEUT 288 artikla)
(ks. 71 kohta)
Määräysosa
1)
SEUT 101 artiklaa ja tehokkuusperiaatetta on tulkittava siten, etteivät ne ole esteenä kansalliselle lainsäädännölle, sellaisena kuin sitä on tulkittu kansallisessa oikeuskäytännössä, jonka mukaan sellaisen vahingonkorvauskanteen nostamisen määräaika, jonka kuluttaja nostaa Euroopan unionin kilpailuoikeuden säännösten rikkomisen johdosta, alkaa kulua päivästä, jona Euroopan unionin virallisessa lehdessä julkaistaan tiivistelmä siitä Euroopan komission päätöksestä, jossa rikkominen on todettu, mikäli on kohtuullista katsoa, että vahinkoa kärsinyt henkilö on saanut julkaisupäivänä tiedon niistä seikoista, joiden perusteella hän kykenee nostamaan vahingonkorvauskanteen.
2)
Tietyistä säännöistä, joita sovelletaan jäsenvaltioiden ja Euroopan unionin kilpailuoikeuden säännösten rikkomisen johdosta kansallisen lainsäädännön nojalla nostettuihin vahingonkorvauskanteisiin 26.11.2014 annetun Euroopan parlamentin ja neuvoston direktiivin 2014/104/EU 10 artiklan 3 kohtaa on tulkittava siten, että sen ajalliseen soveltamisalaan kuuluu kilpailusääntöjen rikkomisen perusteella nostettu vahingonkorvauskanne, joka siitä huolimatta, että se kohdistuu rikkomiseen, joka on päättynyt ennen direktiivin voimaantuloa, on nostettu sen jälkeen, kun ne säännökset, joilla direktiivi on saatettu osaksi kansallista oikeutta, ovat tulleet voimaan, koska tällaisen kanteen nostamiseen sovellettava määräaika ei ollut päättynyt ennen kyseisen direktiivin täytäntöönpanolle asetettua määräaikaa.